สวัสดีครับก่อนหน้านี้ประมาณ 4 เดือน เวลาอาบน้ำผมมักจะอาบน้ำอุ่นจนร้อน เวลาล้างอวัยวะเพศจะร่นปลายหนังหุ้มลงมาแล้วใช้น้ำอุ่นที่อุณหภูมิสูงไปจ่อล้างที่ปลายอวัยวะเพศซึ่งทำอยู่บ่อยครั้ง ต่อมาไม่นา ที่ปลายอวัยวะเพศเริ่มมีอาการย่น แดง บางส่วนมีผิวลอก ตรงอาการนี้ไม่ทราบว่าเป็นเพราะอุ่นที่ร้อนไปลวกบ่อยครั้งหรือไม่และเมื่อเวลาผ่านไป หัวอวัยวะเพศเริ่มดีขึ้น แต่สิ่งที่เกิดตามมาคือ หนังหุ้มปลายเวลารูดลงมาแล้ว เวลามีเพศสัมพันธ์ ผิวหนังด้านล่างตรงเส้นจะมีอาการถลอก แสบ และแดง ส่วนผิวหนังด้านบนเลยหัวลงมาจะมีอาการเหมือนผิวแตกอาการเหล่านี้เป็นอาการต่อเนื่องจากที่เอาน้ำอุ่นร้อนๆ ไปล้างอวัยวะเพศใช่ไหมครับ และแนวทางบำบัดรักษาควรเป็นเช่นไรต่อไปครับขอบครับ
สวัสดีค่ะ อาการปลายอวัยวะเพศมีแผลแสบแดงดังกล่าวมานั้นอาจเกิดจากการระคายเคืองจากการใช้น้ำอุ่นที่ร้อนเกินไปได้ หรือเกิดจากการเสียดสี ถูไถบริเวณดังกล่าว ผิวหนังอักเสบ หรือแพ้สารสัมผัส เป็นต้นการดูแลตัวเองเบื้องต้น งดการทำกิจกรรมทางเพศไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วย ซึ่งควรไปพบแพทย์เพื่อรับยาอย่างเหมาะสมต่อไป